Kolmanskop

**Kolmanskop** (Afrikaans, ) é unha cidade pantasma no Deserto do Namib no sur de Namibia, a dez quilómetros no interior da cidade portuaria de Lüderitz. Leva o nome dun condutor de transporte chamado Johnny Coleman que, durante unha tormenta de area, abandonou o seu carro de bois nunha pequena inclinación fronte ao asentamento. Foi nunha época unha pequena pero moi rica vila mineira, agora é un destino turístico dirixido pola empresa conxunta Namibia - De Beers.

## Historia
En 1908, o traballador Zacharias Lewala atopou un diamante mentres traballaba nesta área e mostrouno ao seu supervisor, o inspector ferroviario alemán August Stauch. Dado que a zona era rica en diamantes, os mineiros alemáns comezaron a asentarse e pouco despois o Imperio Alemán declarou unha grande área como **Sperrgebiet**, comezando a explotar o xacemento de diamantes.
 
Impulsados ​​pola enorme riqueza dos primeiros mineiros de diamantes, os residentes construíron a vila no estilo arquitectónico dunha cidade de Alemaña, con servizos e institucións que incluían un hospital, sala de festas, central eléctrica, escola, pista de birlos, teatro e pavillón de deportes, casino, fábrica de xeo e o primeiro equipamento de Raios X do hemisferio sur, así como o primeiro tranvía de África. Tiña un enlace ferroviario a Lüderitz. As radiografías non se facián por motivos médicos, senón para controlar que ninghún traballador se tragara un diamante para roubalo.

A cidade comezou a declinar despois da segunda guerra mundial cando os diamantes comezaron a esgotarse lentamente. A principios dos anos 50, a zona estaba en declive. O descubrimento en 1928 dos depósitos máis ricos de diamantes nunca coñecidos, nas terrazas da praia a 270&nbsp;km ao sur de Kolmanskop, preto do río Orange acelerou a desaparición da cidade. Moitos dos habitantes da cidade marcharon, cara ao sur, ao novo descubrimento, deixando as súas casas e posesións atrás. No novo xacemento de diamantes unicamente era necesario explorar as praias, fronte a unha explotación máis difícil en Kolmaskop. A cidade abandonouse en 1956. A forza xeolóxica do deserto provocou que a día de hoxe os turistas camiñen a través de casas enterradas na area. Kolmanskop é moi popular entre os fotógrafos polos seus escenarios nos que a area do deserto reclama esta cidade que unha vez foi próspera e no que o clima árido conserva a arquitectura eduardiana tradicional da zona. Debido á súa situación dentro da área restrinxida (*Sperrgebiet*) do deserto de Namib, os turistas necesitan un permiso para entrar na cidade.

## Na cultura popular 
* Kolmanskop foi usado como localización para a serie de TV de Suráfrica *O proxecto Mantis* (1985). Dirixida por Manie van Rensburg, producida por Paul Kemp, escrita por John Cundill, e protagonizada por Marius Weyers e Sandra Prinsloo.
* A cidade empregouse como unha das localizacións da película de 1993 *Dust Devil*.
* A película de 2000 *The King Is Alive* rodouse en Kolmanskop, coa cidade utilizada como escenario principal da película. 
* A cidade apareceu nun episodio de 2010 de *Life After People*. O episodio centrouse nos efectos do vento e da area nos distintos edificios abatidos e amosou salas cheas de area.
* A cidade empregouse como unha das localizacións da película de 1994 Lunarcop.
* A cidade usouse no primeiro episodio da serie da BBC *Wonders of the Univers* para axudar a explicar a entropía e o seu efecto no tempo.
* A serie de televisión *Destination Truth* nun dos seus episodios investigou a Kolmanskop, que se rumoreaba que estaba embruxada.
* Tim Walker fotografou a Agyness Deyn en Kolmanskop, Namibia para Vogue Reino Unido en maio de 2011.
* A película non narrativa de 2011 Samsara presenta fotogramas rodadas en Kolmanskop.
* Presentada en 2011 na Tempada 1, Episodio 2 Namibia / Bodie do programa de televisión "Forgotten Planet"
* A portada do cuarto álbum de Tame Impala, *The Slow Rush* e os seus sinxelos fotografáronse en Kolmanskop por Neil Krug.

## Galería

Ficheiro:Abandonded house in Kolmanskop.png|alt=Interior of abandoned house in Kolmanskop, Namibia|Interior dunha casa abandonada 
Ficheiro:01Kolmannskuppe.jpg|O símbolo da vila de *Kolmannskuppe*.
Ficheiro:Kolmannskuppe 02.jpg|Casas abandonadas en Kolmanskop.
Ficheiro:Kolmanskop.jpg|Casas abandonadas.
Ficheiro:Kolmanskop sand.jpg|Despois do despoboamento, a area invadiu as casas.
Ficheiro:Minenverwalter Kolmannskuppe.jpg|Casa do antigo xerente das minas.
Ficheiro:Kolmanskop, Namibia (2813283661).jpg|Vista principal de *Kolmannskuppe*.
Ficheiro:Kolmanskop Ghost Town Buildings.jpg|Unha vista aérea de Kolmanskop.
Ficheiro:Kolmannskuppe Eisfabrik.jpg|Fábrica de xeo
Ficheiro:Kolmannskuppe Schlafzimmer.jpg|Dormitorio
Ficheiro:Kolmannskuppe Haus des Lehrers.jpg|Casa do mestre
Ficheiro:Kolmannskuppe stamp 1912.jpg| Selo de 10 Pfennig co mataselo *Kolmannskuppe 19. 1. 12*
Ficheiro:Kolmanskop, Namibia (3147308849).jpg|Interior da sala de festas de Kolmanskop
Ficheiro:Kolmanskop near Lüderitz, Namibia (2017).jpg|Vista aérea de Kolmanskop (2017)
Ficheiro:Kolmanskop hospital, Lüderitz (Namibia).jpg|Hospital de Kolmanskop

## Notas
;Referencias

## Véxase tamén
### Ligazóns externas
*  
* 
* 
* fotografías de Kolmanskop 
* Colección fotos Kolmanskop 2012